Formaður Sambands íslenskra sveitarfélaga segir að rekstur sveitarfélaga verði þyngri í ár en í fyrra. Þau séu misvel í stakk búin til að taka á þeim vanda sem hefur skapast sökum faraldursins.
Átta af tíu stærstu sveitarfélögum landsins reikna með hallarekstri á þessu ári samkvæmt fjárhagsáætlunum. Fram kom í fréttum sjónvarps í gær að aðeins Akranes og Fjarðabyggð geri ráð fyrir að reksturinn skili afgangi.
Árið 2019 skiluðu tíu stærstu sveitarfélögin samanlögðum afgangi upp á rúma 22 milljarða. Samkvæmt bráðabirgðatölum nam hallareksturinn í fyrra fjórum og hálfum milljarði og stefnir í átta milljarða á þessu ári.
Aldís Hafsteinsdóttir formaður Sambands íslenskra sveitarfélaga segir ljóst að reksturinn verði þyngri í ár en hann var í fyrra.
Auðvitað er staðan misjöfn eftir sveitarfélögum og eftir svæðum en þessi mynd gefur nokkuð raungóða lýsingu á ástandinu tel ég. Þannig að það er erfitt ár framundan?
Já það er erfitt ár framundan og það er ekki bara hjá sveitarfélögum það er hjá öllum. Hvort sem það eru einkafyrirtæki eða hið opinbera
Hún telur þó ekki að þetta hafi áhrif á getu sveitarfélaga til að sinna lögbundnum verkefnum.
Við höfðum áhyggjur af því að fjárfesting myndi dala í þessu ljósi en það er ljóst að flest sveitarfélög eru frekar að bæta í heldur en hitt þannig að sveitarfélögin og sveitarstjórnarmenn ætla að taka ábyrga afstöðu
og halda uppi atvinnustigi með aukinni fjárfestingu. Sem aftur á móti er ljóst að verður að stórum hluta fjármögnuð með lánum sem mun reynast sveitarfélögum snúin þegar fram líða stundir
Stjórnvöld hafa reynt mæta þessum vanda sveitarfélaga með beinum og óbeinum aðgerðum. Aldís telur að meira þurfi að koma til á næstu misserum.
við auðvitað erum í sífelldu samtali við ríkisstjórnina um stöðu sveitarfélaganna og þau hafa með
undirritaðri yfirlýsingu lofað að standa með sveitarfélögunum þannig að við höfum fulla trú á því að það verði efnt.
Formaður Sambands íslenskra sveitarfélaga segir að erfitt ár sé framundan hjá mörgum sveitarfélögum á landinu. Staða þeirra hefur versnað hratt í faraldrinum. 